Емили Дикинсън
Най-сладък смята се успеха…

Превод от английски: Леда Милева, —

chitanka.info

Най-сладък смята се успеха

от губещите всяка надпревара.

Изпитващите страшна жажда —

те само оценяват истински нектара.

И никой от победоносната лилава армия,

която знамето спечели в битка величава,

не би могъл да обясни по-точно

какво победата им днешна означава —

от оня — падналия, победения,

от оня, който чувства, че животът гасне,

а до ухото му достигат звуци на триумфа

далечни и мъчителни, и ясни!

1859

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.